แนวโน้มดัชนีเช้านี้อ่อนตัวลง
นักวิเคราะห์ฯคาดตลาดหุ้นไทยเช้านี้อ่อนตัวลงก่อน เหตุรับผลจาก 4 หุ้นใหญ่ขึ้นเครื่องหมาย XD เพื่อจ่ายปันผลในวันนี้
4 มี.ค. 2553

นักวิเคราะห์ฯคาดตลาดหุ้นไทยเช้านี้อ่อนตัวลงก่อน เหตุรับผลจาก 4 หุ้นใหญ่ขึ้นเครื่องหมาย XD เพื่อจ่ายปันผลในวันนี้
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.พัฒนสิน กล่าวว่า ตลาดหุ้นไทยเช้านี้คาดว่าจะอ่อนตัวลงก่อน เนื่องจากคงจะรับผลจากที่หุ้นขนาดใหญ่ 4 ตัวขึ้นเครื่องหมาย XD เพื่อจ่ายปันผลในวันนี้ ได้แก่ PTT, TOP, EGCO และ PTTCH ขณะเดียวกันตลาดหุ้นอื่นในภูมิภาคเอเชียต่างก็แกว่งทั้งในแดนบวก-ลบสลับกัน โดยเวลานี้ต่างอิงปัจจัยภายในของแต่ละตลาดฯมากกว่า
สำหรับปัจจัยจากภายนอกประเทศตอนนี้ก็รอดูเรื่องของกรีซ เพราะจะมีผลทำให้เงินยูโรแข็งค่าและเงินดอลลาร์สหรัฐอ่อนค่าลง ซึ่งก็น่าจะทำให้ราคาสินค้าโภคภัณฑ์ขึ้นได้ แต่วันนี้เนื่องจากหุ้นหลายตัวในกลุ่มสินค้าโภคภัณฑ์จะขึ้น XD ก็เลยทำให้กลุ่มนี้อ่อนลง ส่วนในเรื่องการเมืองคงจะต้องติดตามรอดูต่อไปว่าจะเป็นอย่างไรบ้าง     
พร้อมให้แนวต้านไว้ที่ 740, 750 จุด แนวรับ 725, 720 จุด